Pipo - dobrodružstvá ružovej opičky - Collodi, Carlo 24. novembra 1826 - 26. októbra 1890 talianský autor; Scheffler, Axel; Krajčovičová, Jela (Bratislava Verbarium, s.r.o., 2019)
Viete, čo má spoločné Pinocchio a opička Pipo? Nuž, obe stvoril ten istý autor, Carlo Collodi, ktorý im dal aj mnohé podobné črty, ako sklony k neposlušnosti, klamstvu a huncútstvu. Vďaka nim sa dostávajú do rôznych nebezpečných situácií, ktoré ich odvedú od rodín. Opička Pipo žije v lese, spolu so svojimi rodičmi a súrodencami, ktorí sú na rozdiel od nej veľmi poslušní. Pipo prejde veľmi dlhú cestu a zažije mnoho dobrodružstiev. Vráti sa na konci domov, ku svojej rodine, alebo ostane žiť s novým kamarátom Alfrédom? Mimochodom, tento 10-ročný chlapec je vlastne Pinocchiom, ktorý sa naňho zmenil v závere svojho príbehu. Autor zámerne prepojil obe knihy ešte aj postavou Modrej víly. A spoločný majú tiež svieži jazyk, iskriaci humor a rýchlo plynúci a bohatý dej. Knihu, ktorá vychádza v slovenčine po prvýkrát, ilustroval Axel Scheffler, tvorca obľúbenej príšerky Gruffalo.
Keywords: talianska literatúra; literatúra pre deti; príbehy o zvieratkách; pre čitateľov od 6 rokov